Ministerstva vnútra Slovenskej republiky

odbor prevencie kriminality kancelárie ministra vnútra SR, Drieňová 22, 812 03 Bratislava

Č. p. : OPK2-2025/001626-2

VÝZVA NA PREDLOŽENIE PONUKY

ZA ÚČELOM STANOVENIA PREDPOKLADANEJ HODNOTY ZÁKAZKY

pre zákazku malého rozsahu zadávanú prostredníctvom systému JOSEPHINE   
podľa zákona č. 343/2015 Z. z.o verejnom obstarávaní a o zmene a doplnení niektorých zákonov   
v znení neskorších zákonov (ďalej len „zákon“)

### I. Názov, adresa a kontaktné miesto verejného obstarávateľa

Názov: Ministerstvo vnútra Slovenskej republiky – odbor prevencie kriminality MV SR

Adresa: Drieňová 22, 812 03 Bratislava

Krajina: Slovenská republika

Internetová adresa organizácie (URL): <http://www.minv.sk/>

Kontaktná osoba: Mgr. Kamila Džurňáková

Telefón: +421 2 4859 2207

E-mail: [kamila.dzurnakova@minv.sk](mailto:kamila.dzurnakova@minv.sk)

URL zverejnenej zákazky:

### 

### II. Opis

Názov zákazky:

Prieskum verejnej mienky zameraný na „Subjektívne vnímanie bezpečia obyvateľmi Slovenskej republiky za rok 2025“.

Druh zákazky: Služba

Spoločný slovník obstarávania (CPV):

CPV 79300000-7

Rozdelenie predmetu zákazky na časti:

Požaduje sa predloženie ponuky na celý predmet zákazky, predmet zákazky nie je rozdelený na časti

Hlavné miesto poskytovania služieb:

Ministerstvo vnútra Slovenskej republiky, odbor prevencie kriminality MV SR, Drieňová 22, 812 03 Bratislava

Termín splnenia zákazky:

10. decembra 2025

Opis predmetu zákazky:

* Prieskumu verejnej mienky realizovaný na reprezentatívnej vzorke najmenej 1000 respondentov žijúcich na území SR rovnomerne rozdelený počtu obyvateľov jednotlivých krajov
* Prieskum bude obsahovať 20 otázok – zoznam otázok v prílohe.
* Metodika zberu dát prebehne prostredníctvom telefonických rozhovorov s respondentmi.
* Okrem odpovedí na tieto otázky musí poskytovateľ poskytnúť informácie o veku, pohlaví, úrovni vzdelania, národnosti, mieste bydliska respondentov ako aj informáciu, či respondent má/nemá účet na (niektorej – bez potreby špecifikácie) sociálnej sieti.
* Odpovede respondentov rozdelené:

- podľa vekových skupín (18-25, 26-35, 36-45, 46-55, 56-65, nad 65 rokov);

- podľa pohlavia;

- podľa miesta pobytu (kraj);

- podľa lokality bývania;

- podľa úrovne vzdelania;

- podľa možnosti či respondent ne/vychováva dieťa/deti do 25r.;

Výstupom zákazky je:

* dátový súbor, aj štatistické spracovanie vo formáte EXCEL a aj podrobný analytický report s grafmi, textovou interpretáciou, vo formáte .pdf a to pre všetky otázky uvedené v zozname otázok v prílohe.

### III. predpokladaná hodnota zákazky:

### Predpokladaná hodnota predmetu zákazky bude stanovená na základe predložených cenových ponúk

### IV. Administratívne informácie

Komunikácia:

Verejný obstarávateľ bude pri komunikácii s uchádzačmi resp. záujemcami postupovať v zmysle § 20 zákona prostredníctvom komunikačného rozhrania systému JOSEPHINE. Tento spôsob komunikácie sa týka akejkoľvek komunikácie a podaní medzi verejným obstarávateľom a záujemcami, resp. uchádzačmi. Uchádzač má možnosť registrovať sa do systému JOSEPHINE pomocou hesla alebo aj pomocou občianskeho preukazu s elektronickým čipom a bezpečnostným osobnostným kódom (eID). Technické požiadavky na systém a informácie o registrácii a o používaní systému JOSEPHINE sú uvedené na webovom sídle systému <https://josephine.proebiz.com> v položke „Knižnica manuálov a odkazov“.

Verejný obstarávateľ upozorňuje, že predkladanie ponúk je umožnené iba autentifikovaným uchádzačom. Spôsob zrealizovania autentifikácie je uvedený v dokumente „Manuál registrácie záujemcu/uchádzača“ na webovom sídle systému <https://josephine.proebiz.com> v položke „Knižnica manuálov a odkazov“)

Použije sa elektronická aukcia: Nie

Lehota na predkladanie ponúk:

Dátum: ASAP – 06.10.2025

Čas: 12:00

Spôsob predkladania ponúk:

Formou predloženia ponuky do predmetnej zákazky v elektronickej forme v systéme JOSEPHINE umiestnenom na webovej adrese <https://josephine.proebiz.com>

### V. Podmienky účasti

* Podmienkou účasti na verejnom obstarávaní je, že  účastník verejného obstarávania musí vykonávať činnosť, ktorá je predmetom verejného obstarávania, minimálne 5 rokov.
* podľa § 32 ods. 1 písm. e) zákona, že je oprávnený dodávať tovar, uskutočňovať stavebné práce alebo poskytovať službu. Uvedenú podmienku účasti preukáže uchádzač v súlade s § 32 ods. 2 písm. e) zákona doloženým dokladom o oprávnení dodávať tovar, uskutočňovať stavebné práce alebo poskytovať službu, ktorý zodpovedá predmetu zákazky. Svoju prax preukazuje dokladom o oprávnení Poskytovať službu (živnostenské oprávnenie alebo výpis zo živnostenského registra alebo iné než živnostenské oprávnenie, vydané podľa osobitných predpisov alebo výpis z obchodného registra) alebo potvrdenie príslušného orgánu, v ktorom musí byť zapísaný predmet podnikania oprávňujúci uchádzača na poskytnutie požadovaného predmetu zákazky.
* podľa § 32 ods. 1 písm. f) zákona, že nemá uložený zákaz účasti vo verejnom obstarávaní potvrdený konečným rozhodnutím v Slovenskej republike a v štáte sídla, miesta podnikania alebo obvyklého pobytu. Uvedenú podmienku účasti preukáže uchádzač v súlade s § 32 ods. 2 písm. f) zákona doloženým čestným vyhlásením.

### VI. Kritériá vyhodnotenia ponúk

Najnižšia cena - Celková cena za predmet zákazky. Na základe výsledku vyhodnotenia ponúk bude určený úspešný uchádzač. Neúspešných uchádzačov bude verejný obstarávateľ informovať o výsledku vyhodnotenia ponúk.

### VII. Podmienky týkajúce sa zmluvy

Výsledkom verejného obstarávania bude objednávka na dodanie celého predmetu zákazky. Verejný obstarávateľ si vyhradzuje právo na základe výsledkov tohto postupu zadávania zákazky nevystaviť objednávku, resp. neuzavrieť zmluvu.

Preddavok ani zálohová platba sa neposkytuje.

Úhrada za predmet zákazky bude realizovaná formou bezhotovostného platobného styku prostredníctvom finančného úradu verejného obstarávateľa po dodaní predmetu obstarávania na základe objednávky.

### VIII: DOPLŇUJÚCE INFORMÁCIE:

Postup hodnotenia ponúk: Verejný obstarávateľ bude vyhodnocovať z hľadiska splnenia požiadaviek na predmet zákazky a splnenia podmienok účasti iba ponuku uchádzača s najlepším návrhom na plnenie kritérií. V prípade, ak uchádzač s najlepším návrhom na plnenie kritérií nepreukáže splnenie podmienok účasti alebo požiadaviek na predmet zákazky, verejný obstarávateľ pristúpi k hodnoteniu ponuky druhého uchádzača v poradí. Tento postup môže verejný obstarávateľ opakovať.

Dôvody na zrušenie použitého postupu zdávania zákazky:

Verejný obstarávateľ môže zrušiť použitý postup zadávania zákazky z nasledovných dôvodov:

* nebude predložená ani jedna ponuka,
* ani jeden uchádzač nesplní podmienky účasti,
* ani jedna z predložených ponúk nebude zodpovedať určeným požiadavkám vo výzve na predkladanie ponúk,
* ak sa zmenili okolnosti, za ktorých sa vyhlásilo toto verejné obstarávanie

V Bratislave, dňa 29.09.2025

Mgr. Kamila Džurňáková

odbor prevencie kriminality

Ministerstvo vnútra SR